มีอาการปวดท้องใต้ราวนมตรงกลาง จะปวดมาตลอดทั้งวันไม่หนักมากพอทนได้ แต่เวลา ตี3-4 ของทุกวันนั้น จะต้องตื่นกลางดึกขึ้นมาตลอด เพราะปวดท้องมาก ไปหา มาแล้ว ให้ยา ลดกรดกับยาช่วยยับยั้งการลั้งกรด (เขียนผิดขออภัย) แต่ก็ไม่ดีขึ้น
สวัสดีค่ะ อาการปวดใต้ร้าวนม อาจเกิดจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ ซึ่งเป็นบริเวณใต้ราวนมได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-มีกล้ามเนื้อและกระดูกอ่อนอักเสบ อาจมีจุดกดเจ็บชัดเจน สัมพันธ์กับท่าทางแนะนำว่าถ้าปวดมากจนต้องตื่นขึ้นมากลางดึกเพราะปวด ควรไปพบแพทย์เพื่อตรวจเพิ่มเติม การให้ได้การวินิจฉัยที่แน่นอนคงต้องตรวจร่างกายตามระบบที่กล่าวไปร่วมด้วยค่ะการดูแลตัวเองเบื้องต้นดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนัก รับประทานยาลดการหลั่งกรดภายใต้การดูแลของแพทย์